Регенеративно Земеделие/ No-till | THCFarmer - Cannabis Cultivation Network\nВ момента с настоящето земеделие има 1 милиард гладуващи хора, а все повече хора се раждат, сушата на Земята е ограничена, а заради конвенционално земеделие губим хумус все по-бързо, по-бързо от колкото го откриваме. Нашето безотговорно отношение ни води до Климатична Катастрофа и всички се правим, че нищо не се случва, а всичко го виждаме и усещаме. Климата се прецаква всяка година все по-бързо и повече, но освен, че лятото настъпва по-рано и си заминава по-късно, това означава бъдеща суша и глад, а от тях тръгват болестите и войните .... Много от болестите идват от храните, храните стават все "по-лоши" и "болни", а от това се разболяват хората. Храната е фундаментална за тялото, душата и съзнанието. Правителствата са безотговорни като излизат от Парижкото споразумение за климатичните промени и по този начин показа, че не искат да носят отговорност за действията си.(баси капитализма ще унищожи всичко включително самия себе си) Ако искаме да оцелеем и живота да продължи да съществува трябва да вземем мерки веднага и това трябва да го направим ние, като фермери, защото никой друг няма да го направи. Който каквито може и колкото са му по-силите.\nНа много от вас вече ви известно, а други тепърва ще научат за регенеративното земедели, само се надявам темата да ви е интересна.\nПри регенеративното земеделие има много висок капацитет за инфилтриране на водата. Намалявайки повърхностното оттичане на водата, значително се намалява ерозията на почвата.Това е така, защото растителност спира отичането и изпаряването на водата, а в същото време "държи всичко стегнато и вързано с корените", така не позволява на ерозията да разрушава почвата. В същото време органичните остатъци от растенията обогатяват и подобряват структурата на почвата. Това е нещо много ефективно и важно за сухите месеци.\nПлевелите не се скубят, а се режат с цел корена да остане възможно най-дълго време в почвата (ако се премахват изобщо плевелите). Набляга се на минимално почвено обезпокояване, защото не искаме да мачкаме и трамбоваме почвата или да смущаваме работливите червей, микроорганизми, гъби, протозоа и т.н. Почвата се покрива с растителни отпадъци (мулч), също така се ползват техники като покривни култури. (cover crop).\nКакво в същност прави регенеративното земеделие?\nПодобрява структурата на почвата и нейната способност да задържа вода, а водата е от изключителна важност през сухите периоди. Спестява на фермерите пари за пестициди, фунгициди и торове. (това е истинската дрога ...) Спестява енергия, защото био земеделието изисква от 20% до 60% по-малко енергия. Смекчила ефект на глобално затопляне, благодарение на факта, че устойчиво отглежданите култури и компостните механизми могат да намалят световните CO2 емисии, защото връща CO2 в почвата, където му е мястото. Увеличила значително хранителната стойност на произвежданите продукти.\nТемата няма да бъде само за коноп и се надявам да се включат повече хора. Вие какви други растения освен коноп отглеждате? Имате ли компостер? Какви техники за компостирате прилагате за да подобрите вашия компостер? Какви видове мулч ползвате? Ползвате ли свойства на растенията? Какви бионични модели виждате в Природата? Нека изградим почвата заедно и разберем какво правят хранителните вещества в нашите растения ;)\nПрилагам PDF към книгата „Революцията на една сламка„ на Масанобу Фукуока .\nДоктор Elaine Ingham е истински Герой ! Невероятна жена !\nView attachment Revolucia.pdf\nReactions: BlesstheFire, newvilager, myzg1978 and 6 others\nМиналия път заложих на вестници, но се оказа, че ми е свидел материала (вестниците), а по цял слагах и плевелите пробих през хартията, която изгни и се превърна на тор. Но плевелите не ми пречат. Всъщност плевелите са билки и имат много полезни ефекти върху растенията, градината и човека. Най-здравия човек, които познавам яде тученица, люцерна, коприва, спанак и други плевели, и бачка по цял ден физическа работа, било по градината или да помогне на някой стар, болен или нуждаещ се човек. Той е истинска био-машина, влиза в огъня и излиза невредим, мести планини с вярата си, но няма да ви занимавам с него в момента.\nПлевелите не ми пречат, а дори ми помагат. Задържат влагата, торят и ме пазят от вредители, много виждам вредители по плевелите, а не по култивираните ми растения, което ме кара само да се радвам. Не ме бърка дори да ми ядът растенията, защото има в изобилие за всички.\nПипер, домат, коприва и още една камара растения, който чакам да се покажат ;)\nЗелена салата сред коприва гледана, няма нищо общо нито по вкус, нито по хранителни стойности с отглежданите на хидро салати, нито отглеждани по стандартния начин.\nПолзвам свойствата на растенията да гонят определени вредители или да стимулират растежа на други растения. Растенията имат комбинации, които са или благоприятни или негативни, за това следя постоянно какво съдя и къде за да бъдат в симбиоза растенията и да ползвам техните свойства. Трудно се помни и се чертаят схеми и се водят подробни дневници, какво се случва. Освен това така мога да сравня, коя година колко добив съм имал и кое работи за мен.\nДомата, както и лука имат свойството да гонят, някой вредители, а и да стимулират растенията около тях с газове :D На заден фон е вижда жълт кантарион, който още не е цъфнал, но е грамаден! Станал е като зелена стена.\nОтпадъка ми от миналогодишното оглеждане на боб. Бобовите растения са невероятен стимулатор за гъбите, хората и растенията ;)\nТухлите от едно време, не са като днешните ;)\nХубавото на ръчната работа е че всяка шепа почва минава през ръцете ти няколко пъти и можеш да премахнеш неща, които не искаш. Този вредител тук се казва Поповото Прасе (Gryllotalpa gryllotalpa) и е вид крилато насекомо, рибите много го обичат, но растенията не, защото направо им прерязва стеблата докато са крехки растенията... когато са малки и тънки растенията, това е най-честият им враг, както и охлюва...\nНамерих стара дървена греда, която реших да я ползвам за стена, но по-интересното е че го надупчих и заразих с Кладницата (Pleurotus ostreatus). Така ще превърна стената в храна, а едновременно гъбата ще компостира дървеният материал и ще отделя хранителни вещества в почвата.\nЗаразяването на дървото с Кладница :)\nГъбите май ми станаха мания след като спрях да консумирам месо, трябваше да заменя източника на протеини.\nТука се виждат от какво е изградено леглото, за съжаление имам ограничено количество компост и не можах да сложа на това легло от него, но пък съм му направил други "магии", които да компенсират това.\nТук копривата направо извира при корена на самото растение, но не личи да му е лошо :)\nИнтересен канал в youtube, които е по темата :\nМного скоро ще подобря мулча си :)\nИзобилие само за 9 месеца, благодарение на мулча :\nReactions: BlesstheFire, bezoloven, lifestyle and 6 others\nЕхаааа!:)Чудо!Оф,как да го покажа товеа на баба,поне клиповете да види,ама тя не ще нищо ново да чуе:/С какви готини неща се занимаваш!\nReactions: BlesstheFire, bezoloven, firstcitizen and 1 other person\nИнче давай смело и помагай в темата :) Кака ви Ina много ги разбира работите с регенеративното земеделие, тя всъщност е самороден талант заради силната си развита интуиция. Прави работи, защото мисли, че ще им е готино на растенията и те наистина стават по-красиви, защото им е готино. :D Това, което тя прави повлияна от импулса на блика, се оказва, че зад резултата които постига има брутална наука и след камара проучвания и изследвания се оказва, че трябва да се направи точно така. Сещам е за един пример с джвакането в тинята , тинята е освен, че е полезна за хората е полезна и за растенията ви ;)\nТова го пусни на бабето ти, може да вземе да повярва ако и го каже друго бабе :\nReactions: BlesstheFire, lifestyle, Kyuubi and 5 others\nХехех,мерси,но научната пък страна леко ми куца:)Но наистина някои работи после с е оказват че са така и без да знаеш обясненията си ги правил!Това много ме кефи!После като го прочета тук или ми се потвърди от някъде с обяснения вече и ми става яко ,че съм го нацелила някак си по друга линия съм стигнала до същото!:)предполагам на всеки се случва като си послуша вътрешния глас,той обикновено е прав и даже не съм видяла да бърка ако е наистина той,а не някакви фалшиви импулси:) наистина чуто от ...друга възрастна дама хаха някак си повече ги заинтригува и както се вижда не е да си зареже жената градината в треволяци както бабчето си го представя,защото ме мързи да копая примерно и всичко да умре и да се навъдят змии и гущери,знаеш ли какви апокалиптични картини ми описва като заговоря за тези нови методи хахаха:)Има там по село инач1е нейни приятелки,които полека лека почват да питат тор от червей,това онова,говорим си,може би и те ще я убедят:)Аз засега имам на разположение една мини градска градинка,където ще ги пробвам тези трикове,поне растителните неща си хвърлям там от двора,нещо като мулч ще си направя,само че със съседа(който също се зариби и си оправи неговата градинка)ще садим рози и такива неща,защото там не става за ядене.:/Макар че гледах домати миналата година ей така за майтап,да разчупим малко градската среда:)Но все пак ще пробвам да подобря почвата с такива работи,половината го видях от клиповете тъй че благодаря за тях!Ще предам нататък:)\nReactions: BlesstheFire, royalgorilla, ne4o and 3 others\nВсички сме чували, че Земята се движи в Космоса. Возим се безплатно , а ? :D. Чували сме клишето "Кораба Майка", да земята наистина е жив биологичен "кораб" които се движи в Комоса.(интересно ми какво ще стане като стигнем там за където сме тръгнали :D ) Във Вселената всичко е в движение! Всъщност разположението на Луните, Планетите и Звездите оказват невероятно влияние върху всичко живо.и неживо. Всички сме усещали това движение, когато Земята е твърде далеч или твърде близо до Слънцето, също така всички знаем за ефекта на Луната върху водата (приливите, отливите и т.н), Луната влияе също така на Хората, Животните и Растенията.(някой хора не могат да спят в различни в определени фази на луната) Със сигурно сте чували за гадатели и астрономи, които са предсказвали някакви неща по звездите. Защо ли най-влиятелните политици се допитват до гадатели ? Може да ме помилите за луд, но Растенията, Животни и Звездите говорят, само трябва да имаш развити сензори да ги чуеш, видиш и разбереш. (всеки може да си изгради такива сензори, без значение от човека :) ) Ако наистина искате да отглеждате с пълния потенциал на растенията, вие трябва да се съобразявате с микро и макро Космоса. Няма значение дали храните органично или химично....Звездите и други небесни тела оказват влияние на вас и вашите растения. Но определено има по-голям ефект ако отглеждаш биодинамично органично :)\nНе можем да говорим за регенеративното земеделие и да не споменем Рудолф Щайнер и Мария Тун :).\nМария Тун е друга невероятна жена !\nТова една книга, която ще ви даде по-ясна представа за какво говоря. "Посевни дни" на Мария Тун, дава препоръки за най-добрата обработка на растенията в зависимост от звездните констелации.\nАз ли съм луд или Звездите ми говорят ? :D\nНе притежавам никакви права върху двете книги и ги споделям с вас единствено, защото информацията е много ценна и полезна. Невероятно благодарен съм на всеки човек отделил време и усилия за тези трудове. Останах изключително радостен и доволен да разбера, че има хора, които движат България в тази насока и най-малкото, че има такива книги преведени на български език заслужават адмирации.\n"Посвени Дни" от Мария Тун:\nПосевни дни за май 2018\nПосевни дни за юни 2018\nReactions: BlesstheFire, myzg1978, lifestyle and 2 others\nНе съм ви сподели, но аз отглеждам органично и по конвенционалните методи, но бавно и постепенно изменя всичката земя до която се докопам към регенеративното земеделие. Еее не напълно стандартно отглеждането, защото инокулирам почвени гъбички и бактерии, както й давам други допълнителни неща да я "изчистя" от отровите с която е напоена Земята. Давам нещата в много малки дози, но постепенно променят нещата.\nReactions: myzg1978, Vetrushka and Ina\nХайде, хайде не бъдете срамежливи, ех добре, че е Инчето да ми прави компания в тази тема :)\nОчаквам включване и помощ по темата :)\nИнче мини градска градина е много интересно, аз самия съм си правел. Сложи някой домат, дори да не ядеш от него ей така за разкош(макар, че аз от моите градските ядох и бяха много вкусни), също така някое цвете да му прави компания на домата.\nДа, много е приятно, когато послушаш интуицията си и се окаже, че съвсем случайно си направил по възможно най-правилния начин нещата. Ама интуицията и тя като Бог, не говори с думи, но трябва по-често да ги слушаме :)\nReactions: BlesstheFire, NinjaDuck, myzg1978 and 1 other person\nМи той и баща ми ги яде,даже ми ги крадоха,понеже няма врати на двора:)Много добре бяха,макар че не ги торих,омешах нещо подобно на тухлите ти,които показа,тогава само изчистих до голо почвата както е в "конвенционалната" ти градинка на снимките(и при баба така е голо и се напуква,а тя копа ли копа трева и носи в контейнера или пък я гори и само тогава я сипва отгоре,има и стара люцерна от козите останала,поне ми се иска нея да я поразпределим около домата и тн ако не друго),а сега започнах да хвърлям трева и такива неща отгоре и се пробвах да посадя малко тревица(буквално,не мара),но нещо без голям успех за да покрие там,че от пръстта се дига прах само.Ще има втори рунд на райграса есента:)И ще взема детелини и някви смески с цветчета така за кеф,но и да стане жив мулч после.Аз го предупредих татето,че съвсем няма да са био там баш доматите,но сега си направих едно мъничко отзад поне да не е до улицата с колите и там може би другата година ще има краставица,може и тази ако баба има разсади още.Едни двама дърти бандюги им подарих два чувала дюли да си правят ракия пак с предупреждението,че може да са леко оловни:)Имам едни тиквички ли,кратуни ли или нещо за украса,вече не помня,но пораснаха доста и тях ще ги садна някъде ,че закъснях:)Днес спасих едно бенджамиче от кофата,препълнило саксията горкото и някой го беше метнал под едни дюшеци,пък то си е съвсем наред.В къщи стана сиропиталище за изхвърлени по кофите,вече имам 3:)И една баба не можеше да се грижи за един голям кактус в тясна саксиийка та ни викна да го докараме от входа и,сега е пресаден и да видим какво ще стане.Изобщо много приятно е всичко това!!!!!Тор от червей няма там да сипвам,макар че де да знам.......Ще нося сега на баба да го види какво е точно,поне това я заинтригува:)\nReactions: NinjaDuck, myzg1978 and firstcitizen\nДа, като е голо, почвата става на пепеляк. Точно това не го виждат нормалните фермери, а то си е ерозията на почвата в пълна сила. Почвата е изгубила свойствата си и трябва да бъде възстановена.\nКупи си 1 пакет ръж (струва 1 лев) и го насей, става невероятна тревица(не коноп), които можеш да си го стрижеш свеж и да го ядеш (ако не е замърсен от града). Ако не го стрижеш ще си порасне голям. Ръжа ще ти даде невероятен мулч, след като го изрежеш, а в същото време в почвата ще се случва чудо ;) особено ако ги заразиш с онова нещо, защото ръжа е генератор за микориза.\nReactions: BlesstheFire, myzg1978, Vetrushka and 1 other person\nРъж!Добре!Е там няма да го ям,ама за при баба може:)Всичко заразявам колкото мога както ми каза:)микоризата си я пазя за марихуаната,че ми е малко(пък съм намислила после от там да си взема почва и тя да е с бактериите и нея)а пък на градския двор на едно място под едно дърво ми се стори че има сама появила се или това са финни коренчета на треви,но под камъните,които слагам за украса беше и ми се стори не като коренчета,а като нея както изглежда.Обаче копах там и ги пренаредих и тя май изчезна,може да е станало сухо и да съм я прецакала,жалко ако е така:(Може и да не е била тя изобщо,защото още не съм и свикнала как точно изглежда,но мисля че я различавам от коренчета......Там хвърляха много изгнили дъски и тн и от стар покрив боклуци,дали може да се самопояви така?Да,за почвата точно,на двора при баба расте всичко добре ,но е станала точно така на целия двор,кора суха и прах.Тя ръси оборски и пепел,но паки седи така,иначе е плодородно,но сигурно точно трябва нещо да го покрие малко,а и като полеееш да не изчезва на секундата.....Само има едно място с ягоди,там е най-свежо,защото са в тревата и отдолу като копнеш съвсем различно,мекичко.....А голото напукано и много съхне......\nУфф тая тема плаче за мене.. може да се включа и аз плахо. Много от нещата и при мен така се получиха карах на усет и през времето обвих и в знание. Но повечето ми е от хора и каквото ми кажат растенията. Гледам си китките в такова място с такава ерозия толкова набита пръст и в началото зарязана растителност. В момента съм заобграден от джунгла половината от мен донесена половината порасна покрай каквото аз забодох и малкото кръгче с сбитата глинена почва където съм отъпкал суетейки се приготвяйки се(щаба) става все по малко и малко. Разстенията направиха пръста по рохка. Няма такова което да не е добре дошло. Но лично аз подкрепям(обичам корени) фиданките. Лопата неможеше да се вкара. и зеления цвят беше само за дърветата а сега е като на снимката(там отива едно поникнало фъндъче без шанс за пълен потенциал заради големите дървета около него. Като цяло нямам снимки да покажа по смелите неща и се и притеснявам да не покажа нещо което неискам. Същите тухли(като едно време) ми е огнището.\nКраставичките много бързо качват мрежата ако от другата страна им са дзверят теменужките.\nДнеска станах с мисълта да опръскам всичкия байкал навсякъде кадето ходя(като малко дете съм с новия си пулверизатор).Няма да е ефективно но ще е интензивно и количественно.\nReactions: BlesstheFire, myzg1978, lifestyle and 3 others\nПри мен Конвенционално и Регенеративно(No-till ) са разтегливи понятия, и при двете правя някакви странни неща. При монокултурите също използвам органични торове и инокулирам с положителни почвени бактерии и микроорганизми, за да възстановя почвата, защото преди това е била тровена много...\nБоба е невероятна храна, хранителните му свойства са признати от хилядолетия и е неизменна част от т моята храна. В същото време, като обера(наскубя) боба на есен ще използвам всичкия остатък от него за мулчиране и наторяване.\nТиквите от по-горния пост.\nНаправо съм ходя и инокулирам с почвени гъбички и бактерии. Пълня си разтвори и пръскам и заразявам навсякъде с положителни почвени бактерии и гъбички, които възстановяват почвата. Дори вярвам, че някой ден ще изградя микориза навсякъде под мен или поне ще оставя пътека от растения, бактерии и гъби (гора) след мен.\nНа мястото на салатите.\nМного хора ми се смееха когато ми видяха Нектарината в саксията. Викаха ми "Какво ще го правиш, дърво в саксия"... мина се време и я засях в Земята, а същата година ми даде 1 нектарина. (вярвам, че така ми каза Благодаря), сега втората година по нея има десетки . Бъдете по-смели, когато някой ви каже това е невъзможно или "Заеби", трябва да им казвате благодаря на тези хора, защото ви показват, че сте на прав път.\nСемената още в началото преди да ги засея ги накиснах в Bio-Balance Foliar (1 мл. / 1 л. нехлорирана вода) и добавих няколко трошички Bio-Media Pro във водата и оставих семките да се понакиснат малко преди да ги засея.\nКартофите са невероятно вкусно нещо и човек може да ги приготви по много начини. Картофите учат човек да се насища с малкото, когато съм бил най-беден и гладен, супа от картофи с подправки и магданоз ми е струвала, като най-вкусното нещо на Света.\nReactions: BlesstheFire, myzg1978, lifestyle and 4 others\nПреди си мислех, че гората е направена изцяло от дървета, но сега вече знам, че основата(фундамента) лежи в земята, в гъбите...\nТук съм обрал салата, но съм оставил корена й в Земята и няколко листа за да поддържат корена жив по-дълго, а и искам да видя дали ще продължи да расте, нищо не губя все пак тези листа така или иначе нямаше да ги изям, а да ги хвърля на компостера :)\nГъби са навсякъде в градината ми.\nТук направих опит и изрязах листата на лука за да си направя салата, но оставих корена вътре, оправи се и почна да расте на ново, а в същото време и главата се беше раздвоила на два лука :)\nЯд ме е че не мога да ви покажа всичко...\nНито една от гъбите в постовете ми, не е забранена от закона .... и всичко споделям тук с образователна цел. Искам единствено да ви покажа красотата на майката природа и колко е приятно да отгледаш храната си в симбиоза с нея. Вие всички го можете, знам го, защото виждам потенциала във всеки един от вас.\nReactions: BlesstheFire, lifestyle, Kyuubi and 3 others\nНие сега навлизаме в 6У. Шестото голямо унищожение на тази планета. Често съм се чудел дали ако имаше Обединена Организация от Организми или още известна, като "О-О"...и всеки организъм имаше право да гласува, дали щяха да гласуват ние да сме на планетата, или не? Според мен това гласуване се проявява в момента. Искам да ви представя един комплекс от шест микологични решения, с използване на гъби, и тези решения са основани върху мицела... Oще от Paul Stamets във видеото - 6 начина по които гъбите могат да Спасят Света :\nДуха на доброто :\nDr. Fred Provenza и Мрежата на Живота :\nИзграждане на Здравето на Почвата за Здрави Растения от учен по почвата Dr. Elaine Ingham :\nReactions: BlesstheFire, lifestyle, ne4o and 2 others\nTrametes versicolor - Разноцветен Траметес или още известна като Пуешка Опашка или Каваратаке (японското име на гъбата). От латинското "versicolor"- разноцветен... по нашенски разноцветна праханка е гъба, която е участва като естествен механизъм в компостирането в природата и по-специално в горите. Гъбата е неядлива, защото е много жилава, за това се консумира на чай, екстракт или стрита на прах в капсули.Месото на самата гъба е толкова жилаво, че трудно за дъвчене... прясно откъсаната се дъвче, но трудно, има вкус на гора. Самите гъбата е "космата"/"мъхеста" и тялото й е разноцветно. С какво е известна и полезна тази неядлива гъба? Тя компосира дървесен материал, които бактериите няма да могат и го превръща в уникална тор и почва. Невероятен безплатен продукт от майката природа, които укрепване защитните сили на организма и подобряване функцията на имунната система, които предпазват организъма от бактерии,гъбни заболявания, повишават защитата на организъма към заболявания, спомага за преборвания на заболявания. В САЩ и Япония се правят масирани проучвания за ефекта на тази гъба върху организъма и по-специално за лечение на раково болни. По-специално рак на гърдата, рак на матката, рак на червета и стомаха, рак на дроба, рак на простата и още един куп заболявания. ( белодробния, колоректалния и стомашния карциноми) Дори го използват за стимулиране на имунната система при химио и лучевая терапия, защото подпомага имунната система, а в същото време атакува рака. Гъбата дължи вълшебните си свойства на бета-глюкани, тетрациклични тритерпеноид, полизахарид крестин (полизахарид-К; PSK) и полизахарид пептид(PSP), които директно реагира върху "раковите стволови клетки"(CSC). От една страна повишава и подобрява имунната система, от друга страна подобрява функцията на стомаха, които от своя страна повишава имунитета на цялото тяло, в същото време полизахарид крестин действа антираково на организъма, антивъзпалително, антибактериално и т.н. Всъщност полизахарид К влияе и косвено на имунитета, и по-точно в производството на специфични маркиращи протеини, които се свързват с мембраните на клетките или капсулите на вирусите, за да подскажат на имунните клетки, че наоколо има нарушител за унищожение. Правят се масирани проучвания в изследването на тази гъба.\nРасла е на чисто място, може да се каже, че най-мръсното нещо там е фаса в ръката ми.\nКато ги брах, не ги отскубвах изцяло, а и оставих живи по пъна. Тези, които съм оставил не ги губя...Има за мен, има и за природата ... ще има и друг път, като ми потрябват да си набера.\nНаправо са расли около дървесината и листата, много ми е красиво да виждам естествените функции на Майката Природа. От смъртта се ражда живота...\nНаправо е консумирала листа, дървесина и до каквото се докопа.\nReactions: BlesstheFire, myzg1978, Ina and 1 other person\n"Месото" на гъбата е много жилаво все едно ядеш хрущял ...\nТук ясно си личи мъхестата част на гъбата :)\nМалка част която няма да консумирам и реших да я изхвърля на компостера. Розовото е Neurospora (червена-розова хлебна плесен ), много често се вижда по купешкия хляб от магазина .\nДа покажа прогреса при салатите. Започна нов растеж след като обрах частта, която ще ям и оставих няколко листа, които със сигурност нямаше да ги ям, а щях да ги изхвърля в компостера. Корена е все още жив в почвата, точно там където го искам, а бонуса към това е нови салатки ;)\nReactions: BlesstheFire, lifestyle, myzg1978 and 5 others\nСалатката как е тръгнала!И аз така ще ги бера:) може цял ден да си клечиш там,много е интересно!\nView attachment 802482 View attachment 802483 View attachment 802484\nДа покажа прогреса при салатите. Започна нов растеж след като обрах частта, която ще ям и оставих няколко листа, които със сигурност нямаше да ги ям, а щях да ги изхвърля в компостера. Корена е все още жив в почвата, точно там където го искам, а бонуса към това е нови салатки ;)View attachment 802485 View attachment 802486 View attachment 802487 View attachment 802488 View attachment 802489 View attachment 802490 View attachment 802491 View attachment 802492\nReactions: myzg1978, Ina, NinjaDuck and 1 other person


ЕК открива наказателна процедура за държавите, които не регистрират чужденци - Novinite.bg - Новините от България и света\n23 септември 2015, сряда / 07:04; Коментари: 0\nЕвропейската комисия ще открие наказателни процедури срещу държавите от ЕС, които не регистрират чужденците, навлезли на тяхна земя.Тя отбеляза, че според общностното законодателство всеки гражданин на държава извън ЕС трябва да бъде регистриран и да му бъдат снети пръстови отпечатъци, щом влезе в ЕС.\nГоворителят на комисията отказа да уточни кои са държавите, които ще бъдат наказани, но отбеляза, че те вече са били предупредени. Броят на регистрираните мигранти не съответства на броя на навлезлите в ЕС, поясни тя.\nМеждувременно лидерите от Европейския съюз се събират на извънреден съвет в Брюксел, за да одобрят споразумение за разселване на мигранти, постигнато от вътрешните министри във вторник. То предвижда 66 хиляди мигранти, намиращи се сега в Гърция и Италия да бъдат веднага заселени в други европейски страни.\nБрюксел стартира наказателни продецури срещу Унгария, Полша и Чехия\nПротест иска оставката на Петър Москов заради пръстовите отпечатъци в болниците\nнаказателни процедури, пръстови отпечатъци


Видео: Телескопът Хъбъл - 30 години прозорец към Вселената\nИновации Телескопът "Хъбъл" - 30 години прозорец към Вселената\nпетък, 24 април, 2020\nЮбилейно видео от Европейската космическа агенция (ЕСА) за кръглата годишнина от извеждането на съоръжението в околоземна орбита на 24 април 1990 г. - и красивата снимка на "космически риф", пусната за рождения ден\nТелескопът "Хъбъл" отбелязва 30 години от началото на мисията си, 24 април 1990 г. Съоръжението с диаметър на огледалото 2,4 м е изведено в околоземна орбита от совалката "Дискавъри" като съвместен проект на НАСА и Европейската космическа агенция (ЕСА).\nОттогава насам "Хъбъл" е видял раждането и смъртта на звезди и свръхмасивни черни дупки, повлиял върху масовата култура и изкуството, а многоцветните пейзажи, които е заснел, постоянно обновяват и развиват представите ни за Космоса, изтъкват от ЕСА по повод 30-годишнината му.\nНегов "кръстник" е американският астроном Едуин Хъбъл (1889-1953), автор на идеята за разширяващата се Вселена, открил съществуването на други галактики и тяхното разбягване, което е в основата на теорията за Големия взрив.\nОще в началото се оказва, че дефект в огледалото на телескопа води до замъгляване на изпращаните до Земята изображения. Оттогава насам "Хъбъл" е бил обект на пет сервизни мисии от астронавти, които го поддържат във форма и до днес, подобрен и усъвършенстван, за да изкара още десетилетие преди извеждането му от експлоатация.\nЗа 30-те си години дотук телескопът е направил над 175 хил. обиколки около Земята, като е осъществил над 1,4 млн. наблюдения на близо 47 хил. космически обекта. Повечето са заснети, а резултатът е почти 164 терабайта данни, достъпни за учените. С информацията, събрана от "Хъбъл", астрономите са публикували 17 хил. научни труда, като повече от 1000 са излезли миналата година.\n30-ият му рожден ден беше отбелязан със снимка, наречена "Космически риф", защото напомня подводния свят гигантска червена мъглявина (NGC 2014) и по-малкия й син съсед (NGC 2020). Тази област, където се раждат нови звезди, е част от Големия магеланов облак, на 163 хил. светлинни години оттук.\nСнимка: NASA / ESA / STScI\nВ центъра на голямата мъглявина са група ярки звезди, всяка от които е 10-20 пъти по-масивна в сравнение с нашето Слънце. Ултравиолетовата радиация, която излъчват, нагрява околния плътен газ, а бушуващите ветрове от заредени частици буквално издухват газа с по-малка плътност, като така оформят подобни на мехури структури вдясно, които напомнят корали.\nВ сините зони свети кислородът, нагрят до хиляди градуси от бликащата ултравиолетова светлина, а по-студеният червен газ говори за наличието на водород и азот. Относително изолираната синя мъглявина в долния ляв ъгъл пък е създадена от една-единствена огромна звезда, 200 хил. пъти по-ярка от нашето слънце. Тя изпуска синия газ чрез поредица изригвания, с които губи част от външната си обвивка.\nРедактор Нели Димитрова 24 април 2020, 16:08\nАндреа Бочели пее в празната катедрала н…


'Ройтерс': Бумът в БГ недвижимите имоти - заради англичани - Новини | Vesti.bg\n'Ройтерс': Бумът в БГ недвижимите имоти - заради англичани\nАнгличани подхранват бума в търговията с недвижими имоти в България, съобщава Майкъл Уинфри в кореспонденция за агенция "Ройтерс", която българската редакция на радио "Дойче веле" помества с незначителни съкращения в Dwelle.de/bulgarian. Близо 300 000 британци се оттеглят в пенсия извън страната всяка година, а около 4 млн. възнамеряват да постъпят по същия начин до 2020-а, сочи проучване.\n17 септември 2004, 06:58\nА�л �личани подхранват бума в търговията с недвижими имоти в България, съобщава Майкъл Уинфри в кореспонденция за агенция "Ройтерс", която българската редакция на радио "Дойче веле" помества с незначителни съкращения в Dwelle.de/bulgarian.\nБележките започват с Маги и Лес Брейжър, семейство пенсионери от Великобритания, които, далеч от дома, намерили тъкмо в България своето райско кътче.\nНа тях им било писнало от високите цени, непрестанния дъжд и транспортните задръствания в Англия и така се присъединил към все по-нарастващата група британци, които се изнасят да живеят в Източна Европа.\n"Мислехме да вървим в Испания - казва пред "Ройтерс" пенсионираният печатар Лес, - обаче променихме плановете си, понеже и там вече е скъпо. Омръзна ни онова бясно темпо в Англия, а България ни предлага чудесна възможно да се измъкнем."\nДвамата научили за България от телевизионна програма, рекламираща евтини недвижими имоти в страната.\nТе продали своята къща в южноанглийското курортно градче Брайтън за около 400 000 евро, а после само за 8000 евро си купили двойно по-голяма къща с 2,5 дка земя само на час път от Черно море.\nБрейжърови не са сами, отбелязва авторът. От общо 750 къщи в Гранитово гладните за имоти британци вече са купили 60.\nПовечето ги взимат като летни вили, но пет семейства трайно са се настанили да живеят там.\nСамо няколко души в селото говорят английски, така че новите заселници трябва да се мъчат с кирилицата и групите славянски съгласни.\nСем. Брейжър обаче не съжаляват, а Маги дори казва, че се чувства повече у дома си, отколкото в Англия. Най-вече защото хората били прекрасни.\nСпоред проучванията на британската банка "Алайънс енд Лестър" близо 300 000 британци се оттеглят в пенсия извън страната всяка година, а около 4 млн. възнамеряват да постъпят по същия начин до 2020-а.\nПопулярни дестинации като Испания, Португалия или Италия през последните години вдигнаха цените на недвижимите имоти, а и доста британци не искат да живеят в англоезичните колонии там, отбелязва Майкъл Уинфри.\nТака те стигат до България, някогашното любимо място за почивка в бившия съветски блок.\nПосетителите често пъти с голяма изненада установяват, че страната има 220 км черноморско крайбрежие, а повечето й планини със 130 върха над 2000 метра предлагат отлични условия за ски.\nПо-нататък авторът на статията припомня, че макар да влиза в ЕС през 2007 г., България е сред най-бедните европейски страни с брутен вътрешен продукт (БВП) около 1/3 от средния в ЕС. Българската икономика обаче е сред най-бързо растящите.\nВ кореспондецията се изтъкват традиционните предимства: евтина храна в ресторантите, евтина бира, евтини недвижими имоти близо до морето.\nКъща може да се купи за 2500 евро, допълнителни 3000 са необходими, за да се изгради вътрешна тоалетна и кухня.\nТези цени може да изглеждат скромни, но за много българи това са си пари, защото те често пъти са принудени да се заселват в градове, търсейки работа или за да бъдат по-близо до роднините си, пише Майкъл Уинфри.\nБългарското посолство в Лондон твърди, че десетки хора звънят всеки ден, за да се информират как да си купят имот в България, а броят на издадените дългосрочни визи се е увеличил двойно спрямо миналата година.\nВ края на кореспонденцията на агенция "Ройтерс" става дума за още едно английско семейство, заселило се в България - пенсионираните учители Джон и Лита Бейли.\nПривлякло ги слънчевото време и очарованието на село Срем, където си купили по една къща за 6000 евро.\nВ селото тоалетните били извън къщите, хората гледали животни и садели зеленчук.\nСем. Бейли са смаяни от дружелюбността на съселяните си, които всяка вечер ги канели по домовете си.\nЕ, засега с един съсед като преводач, както признава накрая Джон.


Да живеят бабите. - sustainability.bg\nЗнаете ли кой е неиздаденият наръчник за успешния мениджър? Този, на чиято корица мениджърът е върху стабилната основа на хванати за ръце баба, дядо, жена за гледане на деца, жена за чистене, шофьор. Ако нарисуваме мениджър, който се носи само на знанията, уменията, образованието, късмета си, то реалистичното изображение ще е на човек във въздуха и без парашут. Може днес да е мениджър, утре да е неуспешен. Или поне да стигне донякъде и да не развие потенциала си. Което пак е неуспешен. Всички виждаме звездата на сцената. Бизнес-списанията, книгите, речите са посветени на видимите ни, звездни умения – в развитието на бизнеса, в организацията на работата, във взаимодействието с хората. Обаче май не си говорим за това кое е здравото скеле, така че сцената да издържа на яки рок-концерти.\nАз съм индивидуалист. От тези, които могат да преминат през всичко, горди са, че имат семейство, бизнес, осъзнават всичките си роли в живота и задъхани преминават от майката в шефа, от съпругата в добрия партньор в срещи, междувременно пак в майката, после в този, който поддържа себе си в прилична здравословна форма, за да продължи да носи, гради дом, семейство, фирма, подкрепя деца и хора… Наскоро прегорях. Даже няколко пъти съм прегаряла. Просто, защото горното описание на успешния мениджър е вярно само до „аз съм индивидуалист“, което си е част от проблемите на времето. Силите и желанието ми не достигаха почти за нищо, спях и не се наспивах, спрях да вярвам в това, което правя или по-скоро в начина, по който си случва; реших, че хората, с които работя не разбират какво ми е, напълнях, а с децата общувах/м основно заповедно. И продължих да съм почти успешна на всички фронтове – имам резултатите, които гоня, но с цената на всичко и без да съм щастлива.\nКъде е проблемът? Разбира се, всеки би започнал да анализира от това как целеполагаш, колко организиран си, как комуникираш. Стигайки до дъното на проблема отново не давам различен отговор от това, което винаги съм осъзнавала в една или друга степен, че ме руши. Това, което обикновено е поставяло на изпитание ролята ми на лидер е недостатъчната система за подкрепа. В България тя все още не може без баби и дядовци. А аз имам 1/8 от тази „услуга“ и то – с голяма непредвидимост. Когато съм свидетел на нечии хвалби как се оправят сами си мисля, че или са глупави, или неблагодарни. Или и двете. Разбира се, епично е да кажеш как с всичко си се справил сам, през какво си минал и ако може филм да направят за теб. Всъщност хората сме страшно свързани един с друг и единствено гордостта на индивидуализма ни разубеждава в този прост факт.\nВсе още офертите за подкрепа в не-офис дейностите не са развити добре в България. Толкова време търсих нещо като иконом и back-up за критичните моменти, в които бабата трябва да излезе на сцената (но не излиза), та чак дадох бизнес-идея на агенцията за детегледачки, с която дълго време измисляхме такъв човек, да развият бизнеса си с персонални помощници в още една насока – тази на икономите. Преди време се появи фирма, която осигурява почасово някоя детегледачка. Само това. И така не става. Системата за подкрепа е изградена от хора, които всъщност са или са станали почти интимни с дома и семейството. На кого да свирнеш за час, без да го въведеш в микрокосмоса си? „Пълен аутсорсинг на битовизмите“ – блестящо го формулира един от контактите ми във Фейсбук, след като зададох въпрос каква е подкрепата, която трябва да получават хората, за да са успешни мениджъри. Сигурно всеки може да издържи по някакъв начин и за определено време на натиска. Но не може да се развие. А система, която не се развива, тя не функционира дълго. Скелето на сцената се захабява и тя започва да се клати и да скърца, а звездата на нея да губи равновесие.\nНяма как да бъдете лидер, без самите вие да сте подкрепени. Проблемите пред мениджъра са два: количеството работа и знанията, които трябва да трупа – това ясно. Другият е „наличността“ му – той не може да бъде заменян лесно. А нерядко има форс-мажорни обстоятелства, които изискват на някого да подадеш топката. Оглеждаш полето – няма достатъчно играчи – предстои ви пътуване в чужбина, някой трябва да поеме децата за куп дреболии; предстои ви стратегическа среща, среща с клиент, коледно парти и все нещо ви изправя на кътни зъби – това са реални примери. Без баба си умрял. Е, умирала съм трудно повече от Брус Уилис. Тази детерминанта – наличността на лидера – обикновено е източник на по-голям стрес от количеството работа. Майките във фирмата ни излизат в болничен. Аз излизам – в ада…\nРазбира се, да се справяте, значение има как поставяте целите си, как планирате, каква тежест давате на всяка роля в живота си. Само че веднъж взели решението за собствен бизнес или мениджърска роля, вече сте вътре и ако сте подценили значението на подкрепата, карате кораб с пробойни. За да сте лидер, трябва да можете да водите и да иматe достатъчно енергия за това. И да сте в интегритет с ценностите си.\nВсеки лидер е в различна ситуация откъм подкрепа, но нещото, което вероятно пречи на много е да осъзнаят и да признаят нуждата да градят видимо, да остават съзидателни, да се извисяват, да обогатяват кариерата си. Това става, когато постоянно уплътнявате и поддържате конструкцията здрава – не е достатъчно да се грижите за репликите си и сценичното облекло. Понякога тя рухва, защото не е истина, че имате ресурс за всичко, а още повече не е истина е, че е умно да не си признавате от колко неща имате нужда, за да поддържате все същата блестяща и състезателна скорост. Повечето лидери имат съзнание за това, но по-малко имат смирение да си признаят и да въвлекат непоколебимо баби, дядовци, лели, кучета, котки – ако няма достатъчно икономи на пазара. Самата аз дълго време страдах да си призная наистина тази нужда.\nЗатова, приемете, че не е модерно да се гордеете, че правите всичко сами. Или уж сами. Съгласявате се, че имате нужда от помощ и тя е добра дошла от всекиго. И колкото по-близък и интимен – толкова повече трябва да сме благодарни. Не мислите, че изглеждате слаби, уязвими, старомодни, недостатъчно мениджъри, ако имате баба зад гърба си. Не се притеснявайте, че ще изглеждате неспособни да водите организацията. Активно да търсите подкрепа.\nПомислете си каква е визията ви за себе си: такъв, който единствено дава или трябва и активно да получава? Да, често мислите как да се грижите за другите. Дали това не ви пречи да мислите за себе си като за такъв, който е критично важно да бъде подкрепян – в личния живот и във фирмата (независимо, че сега разглеждаме само в личен план). Можете и да успеете някакси, но докато не сложите хората от мрежата ви за подкрепа на нивото на важност на някой от вашите seniors, най-вероятно ще стигнете в развитието си до добър експерт и компетентен лидер, но не и до стратег, който умее да извежда организацията по нови и неочаквани пътища. За да сте гъвкави ви трябва непрестанно учене, повече енергия и пространство. Около мен е пълно с мениджъри, които са останали добри експерти…\nВ „Парадокса на властта“ Дахер Келтнер показва защо хората овластяват създаващия, не доминиращия (властта по Макиеавели). Създаващият има и повече „човешки“ качества от доминиращия – той е открит, искрен, осъзнава приноса си, търси общата полза. Затова искам в образа на мениджъра да виждам и сянката на някоя велика баба, която ще направи звездата му да блести още по-силно. Следващият път на някое награждаване, моля ви, посветете наградата си на бабата и ще се отличите.


Страхът остава винаги един. Дали смъртта е краят на всичко?\nКолко кратък е живота между люлката и гроба! Детство, тийнейджърство, зрелост, старост – всичко свършва сякаш за няколко години.\nСмъртта идва при всички\nСмъртта премахва социалните различия. Тя не прави разлика между статута, ситуациите, пола, възрастта или постиженията. Тя почуква на вратата като неочакван гост.\nЕто защо най-големият въпрос остава ─ как би могъл човек да знае какво става след смъртта? Дали тя е краят на всичко? Или има ли живот след смъртта?\nИма много въпроси за смъртта, на които е трудно да се отговори. И мъртвите не дават отговор на живите.\nВремето изтича за всеки. Може да не живеете толкова дълго, колкото си мислите.\nДали смъртта е краят?\nКакво се случва, когато човек умре? Смъртта ли е краят на всяко съществуване? Или тя само променя начина на съществуване?\nВсяка религия вярва в живота след смъртта. Християнството, ислямът, индуизмът и всяка друга религия като цяло вярват в живота след смъртта.\nСамо системите, които отричат Бога, отговарят отрицателно.\nВярващите в Бога, вярват, че има място на съвършен мир и радост за добрите хора или място на крайна болка и мизерия ─ за лошите. Животът след смъртта се определя от начина на живот изживян на земята.\nВъпросът за безсмъртието на душата е основата на проблема. Има ли доказателства, за да приемете идеята за живот след смъртта? Определено има!\n1. Всеобщото свидетелство на човечеството. Почти всяко племе и хора, културни и некултурни, образовани и необразовани, древни и съвременни, мъже и жени вярват в живота след смъртта. Откъде е дошла тази концепция?\nИмало ли е преди хилядолетия всеобщ международен форум, където въпросът е бил обсъждан и където е било взето решение да се вярва в живота след смъртта? Определено не!\nТогава как човека е получил тази идея? Това е най-старата идея записана в съзнанието на човечеството. Всички усилия ─ философски и научни, не успяха напълно да изкоренят вярата в безсмъртието на човека.\n2. Историята дава свидетелства за безсмъртието. Всеки студент по история и археология ще се съгласи, че човечеството винаги и навсякъде е вярвало в безсмъртието и в живота след смъртта.\nПирамидите в Египет и в други държави свидетелстват за този факт. Техните религии и заклинания показват вярата им в живот след смъртта.\nХрани и напитки били поставяни в гробовете за храна на мъртвите. В египетската „Книга на мъртвите“ има молитви и формули за водене и защита на мъртвите в отвъдния свят.\nВ индуизма смъртта се смята за временен край, тъй като душата ще се върне, след като поправи курса си в друга физическа форма.\nИндуистът вярвал и копнеел атма да се присъедини към параматмата (Върховната душа), за да постигне вечно блаженство. Те стриктно съблюдават много церемонии за мъртвите, така че душата на мъртвите да постигне мокша.\nБудистите вярват в съществуването на двадесет и четири небеса. Те имат много молитви и церемонии, които строго съблюдават, за да помогнат на мъртвата душа.\nВавилонците вярвали, че милостивите сред боговете ще възвърнат живота на мъртвите.\nПерсите вярвали, че голото тяло на мъртвите ще бъде облечено с небесната светлина.\nГърците вярвали в оцеляването. Сократ вярвал в безсмъртието.\nКак възникват тази идея и вяра в живота след смъртта? Атеизмът и агностицизмът нямат разумен отговор. Само теизмът има отговора. Бог е поставил съвест или душа във всеки човек.\n3. Логически съображения. Логично погледнато, безсмъртието на душата е най-разумното нещо, в което трябва да вярваме. Законът на природата е живот от смъртта; сътворяване от унищожаване. Ако зърното от пшеница остане такова, каквото е, то няма да се възпроизведе.\nНо ако падне в земята, ако бъде погребано в почвата и бавно умре, от него излиза ново растение. В един сезон то трябва да умре, за да се появи в друг сезон. Гъсеницата престава да съществува като гъсеница, но излиза от нея като пеперуда.\nНауката ни учи, че нищо не погива. Теорията за запазването на енергията позволява само промени в състоянието и комбинации. Макс Мюлер казва: „Без вяра в личното безсмъртие религията е като арка, положена само на един стълб или мост завършващ в бездна.“\nЧовекът е същество състоящо се от тяло и душа-дух. При смъртта духът-душа се отделя от тялото. Тялото се завръща към земята. Но къде отива духът-душа?\nОтговорът „Не отива никъде“ не е отговор! Определено отива някъде! Духът-душа действа активно в тялото: разумно мислене, логично решение, съзнателно поклонение, морално поведение и т.н. Внезапно те са престанали да съществуват. Нелогично е да вярваме, че и душата спира да съществува. Та нали материята и енергията не могат да бъдат унищожени!\n4. Дори тривиалното мислене на човека зачита факта на живота. Ако няма живот след смъртта и ако животът спира да съществува под някаква форма и някъде, каква е целта да живееш в болка, агония, мизерия, бедност, болест и психично заболяване?\nКакъв може да е най-великия акт на доброта, който науката може да направи за човечеството, за да облекчи всяко нещастие? Не е ли това именно смъртта?\nНикой разумен човек не би помислил така. Защо? Защото смъртта не е краят на живота. Тя само променя формата на съществуване. Животът продължава!\n5. Нормалният копнеж на човека е да живее въпреки страданието. Хората предпочитат да страдат дори от крайна болка, но да живеят, вместо да умрат и да облекчат болката!\nЗащо 99-годишният пациент с рак изпитващ непоносима болка търси убежище в болници, за да продължи живота си малко по-дълго. Изглежда, че такива хора не са готови да се изправят пред смъртта! Не са готови да посрещнат съдбата след смъртта.\nХората доброволно се съгласяват болните им крака или ръце да бъдат ампутирани, ако това ще им спаси живота. Това желание да живееш дори без крайници – да ходиш без крака или да работиш без ръце, показва човешкото съзнание за един отговорен живот отвъд смъртта.\nФакт е, че повечето хора не са готови да дадат отчет за своя живот и дейности тук на земята. Затова те искат да отложат смъртта.\nИма само две разумни възможности за човека след смъртта: пълно унищожаване на живота без никакво съществуване и отговорен живот след смъртта.\nАко няма живот след смъртта, значи няма „нито печалба, нито загуба“ от сегашния ни живот на земята.\nЗащо тогава хората търпят всякакви страдания, когато могат да прекратят всичко като изберат смъртта? Но никой не избира смъртта. Вместо това, всеки иска да живее по-дълго. Защо?\nДругата възможност е да живеем отговорно на тази земя. Тъй като има живот след смъртта, чието качество се определя от начина на живот тук, човек се надява да коригира грешките си от днес, като утре живее по-добре, за да спечели рая след смъртта. Затова човек би понесъл по-скоро болка, но да живее един ден по-дълго.\nИ така, какъв вариант е разумно да се избере? Живейте отговорен живот днес, така че ако има живот след смъртта да не сте на загуба. Той можеше да се наслаждава на вечно блаженство. Ако няма живот след смъртта, накрая няма да загуби нищо.\nПо-добре е да вярвате в живота след смъртта и да живеете трезвен, разумен и морален живот, така че живота ви след смъртта да бъде възнаграждаващ.\nПредставете си студент, който отрича изпитите и живее безгрижно и нехайно. Ако това, което вярва е реалността, той няма нито печалба нито загуба.\nНо ако неочаквано дойде проверка, губи всичко! Колко по-мъдър би бил той, ако избере варианта да учи, за да може да вземе изпита и да получи възнаграждение.\nСкачащият в непознати води е по-мъдро да бъде подготвен за възможността да попадне или на плитка или на дълбока вода, където лесно може да се удави.\nот Нихил Якоб


Полуавтоматичен филтър за капкви напоителни системи. - ИРИСИСТ\nНачало > Филтри>Полуавтоматични\nПолуавтоматично почистващ се филтър за капкви напоителни системи.\nПолуавтоматични Съдържа 2 продукта.\nПолуавтоматичен филтър AMIAD 2" за капково напояване на зеленчуци, лозя, овощни градини и зърнени култури. Степен на филтрация 130 микрона - произведен в Израел! ТЕХНИЧЕСКА ИНФОРМАЦИЯ773.64 лв/бр\nПолуавтоматичен филтър AMIAD 3" за капково напояване на зеленчуци, лозя, овощни градини и зърнени култури. Степен на филтрация 130 микрона - произведен в Израел! ТЕХНИЧЕСКА ИНФОРМАЦИЯ 1 116.41 лв/бр


Производител: Maxima Модел: 09500000\nMaxima Sous Vide 8.5L е хубава и компактна sous vide машина. Су Вид готвене с точност от 0,3C. Добре изолирано и приятно тихо sous vide готвене. Регулиране на времето и температурата.Хубав и компактен sous vide уредЗначителен капацитет до 8,5 лТемпературата и времето се регулират отделноБезпрецедент..\nПроизводител: Maxima Модел: 09500500\nMaxima Sous Vide е хубава и компактна sous vide машина. Су Вид готвене с точност от 0,1C. Добре изолирано и приятно тихо sous vide готвене. Регулиране на времето и температурата.Хубав и компактен sous vide уредЗначителен капацитет до 20,0 лТемпературата и времето се регулират отделноБезпрецедентна п..\nПроизводител: Maxima Модел: 09500600\nMaxima Sous Vide е хубава и компактна sous vide машина. Су Вид готвене с точност от 0,1C. Добре изолиран и приятно тихо готвене. Регулиране на времето и температурата.Хубав и компактен sous vide уредЗначителен капацитет до 30,0 лТемпературата и времето се регулират отделноБезпрецедентна прецизност д..\nПроизводител: Maxima Модел: 09500700\nMaxima Sous Vide е хубава и компактна sous vide машина. Sous-vide готвене с точност от 0,1C. Добре изолиран и приятно тихо sous vide готвене. Регулиране на времето и температурата.Хубав и компактен sous vide уредЗначителен капацитет до 12,5 лТемпературата и времето се регулират отделноБезпрецедентна..\nПроизводител: Maxima Модел: 09500800\nMaxima Sous Vide е хубава и компактна sous vide машина. За ''Sous-vide'' готвене с точност от 0,1C. Добре изолиран и приятно тихо sous vide готвене. Регулиране на времето и температурата.Хубав и компактен sous vide уредЗначителен капацитет до 28,0 лТемпературата и времето се регулират отделноБезпрец..


Qualcomm разработват по-голям и по-бърз сензор за пръстов отпечатък, който се вгражда в дисплея на смартфоните | Digital.bg\nКомпанията също така произвежда собствени 5G модеми, които асистират работата на процесорите и други компоненти за смартфони. Голям интерес сред производителите предизвикат и 3D Sonic Max сензорите за пръстов отпечатък.\nOсвен компактните си размери тези модули предлагат и атрактивната възможност да разпознават едновременно два различни пръстови отпечатък. Вече се работи усилено над второто поколение на 3D Sonic Max с тази функционалност.\nДругите подобрения, които ни очакват са свързани с по-големите размери на сензора за пръстов отпечатък, което означава, че може да идентифицира потребителите на още по-голяма площ върху тъчскрийна. Това е удобно, когато сте в движение или за хората, които имат по-големи пръсти, съобщава GizmoChina.\nПредоставянето на повече пространство за отключване на екрана ще спести ценно време и ще подобри прецизността на биометричното разпознаване. Според данни публикувани от Digital Chat Station конкретните размери на сензора за пръстов отпечатък на Qualcomm са размери 20х30 милиметра.\nДругото сериозно подобрение, което ще видим във второто поколение на 3D Sonic Max е свързан с бързината, тъй като от компанията обещават отключването да отнема "стотни от секундата". Няма да е изненадващо, ако премиерата на сензора стане заедно с Qualcomm Snapdragon 875 процесора.\nПремиерата на флагман архитектурата ще стане в края на годината,а първите смартфони от висок клас ще дебютират през 2021г. Съществува вероятно новия сензор за отпечатък да стане част от Samsung Galaxy Note 20 серията, която ще видим на 5 август.\nНа този етап не разполагаме с информация за другите подобрения, които ще ни предложи новия 3D Sonix Max, но вероятно скоро ще разберем повече за плановете на Qualcomm.\nсензори за пръстов отпечатък • хардуер • смартфони • Qualcomm


Мон Сен Мишел | Чудесата на света\nРозовото езеро »\n20.02.2013 | От sei\nВеликолепният замък Мон Сен Мишел се намира на остров, който е на северното крайбрежие на Франция. Туристите се удивляват когато се приближават към него по дългия километър и половина павиран път, който го свързва с континенталната суша. Много впечатляващи са опасните галопиращи приливи, при които разликата между най-високата точка на прилива и най-ниската точка на отлива достига 15 метра. При отдръпване на прилива -16 км пясъци се оголват, оставяйки построеното в готически и романски стил, абатство уединено на фона на драматично небе.\nВ един запазен ръкопис от 10 в. Авраншския епископ Обер се явил архангел Михаил, докоснал го по челото и му наредил да построи църква на върха Томб, който се издигал над гората Сиси. Голямо земетресение на следващия ден предизвикало потъване на част от брега в резултат на което се образували два острова Сен Мишел и Томбелен.\nХрамът Мон Сен Мишел е изграден на три етажа съответстващ на трите степени на духовно усъвършенстване. Най-долният – етапът на материалните потребности, средният – на познанието и науките, и горният – на близостта до Бог.\nНай-долу са помещенията за посрещане на поклонници, на втория били посрещани гостите с по-висок ранг. На последния трети етаж се намирала трапезарията на братството, свързана с ограден вътрешен двор, който включвал висяща градина.\nПубликувано в Европа, Франция | Етикети: Замък Мон Сен Мишел, Мон Сен Мишел\nВсеки път когато наблюдавате пулнолуние виждате една и съща страна на луната.\nАкрополът в Атина - натисни ТУК за голям размер


Сеялка Kverneland DL | Nik.bg\nКомпактна сеялка за слети култури (3.0m – 4.5m) за лек режим на работа, монтирана към трактор.\nКомпактна сеялка за слети култури за лек режим на работа, монтирана към трактор Kverneland DL е идеалната машина за малки и средно големи ферми. DL се отличава едновременно с компактна, лека конструкция и доказаното качество на Kverneland. Предлагат се работни ширини от 3.0 до 4.5 m. Минималната необходима мощност е само 55 kW, което е в резултат на близкия център на тежестта на DL.\nБункерът на сеялката DL е с ниска височина на пълнене и е с капацитет 750 литра, които може да бъдат увеличени до 1000 литра. За електронен контрол като опция се предлагат FGS, Signus и IsoMatch Tellus.\nКакво споделя Атанас Механдов, който работи със сеялката в своето стопанство:\nРаботна ширина (m) 3.0 - 4.5\nКапацитет на бункера (литри) 750 (1000)\nТегло (kg) 435 - 560\nСеялка Kverneland DF-1a


СЗО: 95% от починалите с коронавирус са над 60-годишни, но младите не са недосегаеми - Последни новини от Бургас и региона E-burgas.com\nВ Европа вече са регистрирани общо 30 098 смъртни случая\nНад 95 процента от починалите от коронавируса в Европа са на възраст над 60 години. Това заяви шефът на бюрото за Европа на Световната здравна организация д-р Ханс Клуге, предаде Асошиейтед прес, цитирана от БТА.\nПо думите му обаче, възрастта не е единственият рисков фактор за тежко протичане на заболяването. "Самото схващане, че Ковид-19 засяга само възрастните хора всъщност е погрешно", добави той.\nМеждувременно "Дейли Телеграф" пише, че експертна комисия към Световната здравна организация ще се събере, за да разгледа ново проучване относно това дали всички трябва да носят маски, за да се забави разпространението на коронавируса.\nРешение вероятно ще се вземе на базата и на други съображения, като наличност на маските в световен мащаб.\nСпоред първите препоръки на СЗО маски трябва да се носят от здравните работници и хората, които са с положителен тест за коронавирус.\n643 са новите случаи на коронавирус 435 са новозаразените с ковид у нас Вирусолог: Коронавирусът не изчезва, продължава да мутира 321 са новозаразените с коронавирус Проф. Христова за ковид: Най-страшното вече е зад гърба ни 16% спад на новите случаи на ковид по света отчете СЗО СЗО отчете спад на новозаразените с ковид с 21% за седмица СЗО: Зеленият сертификат при пътуване е неефективна мярка СЗО: Най-тежкият етап от пандемията може да приключи тази година СЗО: Случващото се в България е истинска трагедия


Изпитанията са гарантирани - Щастието\nИзпитанията са гарантирани\t2015-07-20Цветан Иванов2 минути\nЖивотът ни подлага на различни изпитания. Това е сигурно. По-добре е да сме подготвени. Най-тежките удари са тези, които не очакваме. След като приемем, че изпитанията са неразделна част от живота ни, ние вече разполагаме с предимство.\nВторото, което е добре да приемем като очакван факт – ще ни бъде трудно; много трудно. Тук можем да се пречупим и да се откажем.\nА можем да решим, че няма да се откажем и ще действаме докато не преминем през изпитанието.\nТрето, има лични изпитания и има такива, които са свързани със съдбата на нашите любими хора. За мен те са още по-трудни. Ние трябва да понесем болката, през която другия преминава.\nТези дни мой приятел е в тежка ситуация. До него са семейството и приятелите му. Той е прекрасен млад човек – познавам го повече от десет години, и бъдещето е пред него.\nСъс задружни усилия, семейството и приятелите му, вече направихме най-важната първа крачка за неговото благополучие. Трудно е. И трудностите ще продължават.\nЗа да преминем през житейските изпитания успешно, имаме нужда от подкрепяща среда. Благодарение на нея знаеш, че не си сам. Това ти дава сили, кураж, надежда и те прави по-решителен в действията, които ще ти помогнат да преодолееш изпитанието.\nПодкрепяща среда – нека сме част от нея.\nПодкрепяща среда – нека разчитаме на нея.\nПодкрепящата среда е сила, от която се нуждае всеки един от нас.\nЗа да сме щастливи и за да процъфтяваме, винаги имаме нужда от подкрепяща среда. Нека помним, че ние правим избора дали да сме незаменима част от подкрепящата среда.\n„Сговорна дружина планина повдига“.\nИзпитанията са гарантирани. Останалото е в наши ръце.\nПреди всичко пробвай – една от най-добрите препоръки\tДобави един плюс с убеждението – мога повече\tСподели с приятел


Бащата на Азис точи ножа на „прасето“ Фънки с онлайн видео и снимки\nБащата на Азис точи ножа на „прасето“ Фънки\nАзис е на прага на големия финал на култовото шоу по Нова тв „Като две капки вода”. Баща му Троян Илиев избухна срещу Фънки, като го засипа с цветущи епитети и ругатни пред екип на ШОУ.\n„Кой е музикантът и певецът Фънки, който раздава присъди и оценки вместо Господ Бог?! Гледам, чудя се, дивя се – тоя човек какво търси там!? Защо участва? Първо, визуално е отвратителен. Направо все едно гледаш прасе, дебело прасе, грозно прасе, даже от тинята излязло току-що прасе, нещо такова. И този Фънки раздава присъди, той винаги подценява участниците, директно обижда хората, много рядко е доволен… Колко разбира от музика, само един Бог знае. Нито е артист, нито е музикант, нито е певец, нито има външност, нито е благороден като характер – какво изобщо прави там?! И досега се питам – като ще правят шоу, как пък като въртяха оригиналите не се падна Майкъл Джексън на Васко, а на някаква си Джуджи май, ако не греша.\nАко бяха дали Майкъл Джексън на Васко, това щеше да бъде черешката на тортата на шоуто! Васко щеше да вдигне по-нагоре от самия Майкъл Джексън! Остави това – щеше да вкара себе си – Азис, в Майкъл Джексън и щеше да се получи нещо невероятно. Но не… Както и да е…”.\nПубликувано в Азис Като две капки вода музика Нова телевизия Фънки на 25 май 2015 г.


Катастрофата Фандъкова >> Софиянци протестираха заради мръсния въздух :. Актуално\nНачало / Актуално - Актуално / Катастрофата "Фандък...\nДесетки протестиращи са се събрали пред сградата на Столична община заради мръсния въздух в столицата. Сред исканията на организаторите на протеста са напълно безплатен градски транспорт в дни с голямо замърсяване, както и да се ограничи ползването на лични автомобили, когато се отчита превишаване на нивото на фини прахови частици в атмосферния въздух.\nОрганизиран в социалните мрежи, протестът е под надслов "Дишай".\nОрганизаторите искат Столична община официално да признае проблема, който всички софиянци регистрират. Те настояват за вземането на спешни мерки за решаването на проблема. Според тях в дните със замърсяване с фини прахови частици над допустимата норма, "зеленият билет" трябва да е задължителен, а в тези с многократно превишаване - напълно безплатен.\nОсвен това протестиращите искат при проблеми с чистотата на въздуха да се ограничава ползването на лични автомобили и да се спре раздаването на енергийни помощи, включващи твърдо гориво, както и да се възстанови и разшири официалната система от измервателни станции.\nМоже ли да се забранят замърсителите\nЧаст от исканията на протестиращите са основателни, така че сме готови да обсъдим промени по механизма за чистотата на въздуха, ако те не са популистки, каза председателят на Столичния общински съвет Елен Герджиков.\nПопитан как ще отговори на твърденията на протестиращите, че "зеленият билет" е бил въведен със закъснение, Герджиков отговори, че този билет е резултат от механизма, приет от СОС през януари 2018 г., и в него е записано точно и ясно при какви условия се въвежда.\nВчера за втори път Столична община използва тази мярка. Смятам, че част от исканията на протестиращите са основателни, а механизмът не е "свещена крава" и може да бъде променен. Така че сме готови да обсъдим всяко конкретно предложение по него, стига то да не е популистко, да е разумно и да бъде изпълнимо, заяви председателят на СОС.\nНяма как да забраним напълно отоплението на твърдо гориво, защото това е въпрос на национално законодателство, каза пред журналисти Елен Герджиков. Това няма как да стане през общинска наредба. A в Столична община влизат няколко града и няколко села и няма как да оставим хората без отопление, добави той.\nПопитан дали е възможно да не се дават социални помощи под формата на твърдо гориво и дърва, а чрез олекотяване на сметките, каквото е едно от исканията на протестиращите, Герджиков обясни, че това също свързано със законодателството. "Предлагали сме подобно нещо. Предложихме и стандартизацията на твърдото гориво, която вече е на първо четене в парламента, както и промяната в Закона за движение по пътищата, чрез която ще се стикизират автомобилите", обясни той.\n"Що се отнася до протеста пред Столична община, категорично трябва да кажем, че проблемът е признат от Общината и то не сега - не в резултат на мъглата от последните няколко дни. Още преди година и половина Столична община е приела програма за управление качеството на въздуха и мерки по нея и се работи много последователно и устойчиво в тази насока. И дори има положителен резултат от тази работа и той се вижда от доклада на Европейската сметна палата, в който е записано, през 2009 г. дните със замърсяване в София са били 161, а през 2016 г. са 71", заяви Герджиков.


Движещ се текст с пламъци\nТози текстов ефект, който ще ви покажа сега, на мен лично много ми допада и дано успеят всички да си го направят защото е много хубав и лесен за изработка.\nV3nD1 трудност: видян: 22957 коментари: 6\nТекст по спирала\nСега ще ви покажа как да си направим текст по спирала.\nV3nD1 трудност: видян: 8534 коментари: 6\nТекст с електрически вълнообразни линии\nТекстов ефект с Photoshop, който се постига лесно и в същото време е ефектен.От текста излизат електрически вълнообразни линии.\nV3nD1 трудност: видян: 23710 коментари: 14\nТова е урок за текстов ефект с Adobe PhotoShop. Текстът ще изглежда като излян жълт метал.\nV3nD1 трудност: видян: 15127 коментари: 1\nТекст под вода\nТова е още един урок за текстов ефект с Adobe PhotoShop. Той ще "потопи" текста Ви под водата.\nV3nD1 трудност: видян: 10963 коментари: 8\nEто още един ефект постигнат със вградените филтри на фотошопа.\nV3nD1 трудност: видян: 21213 коментари: 4\nОгнен капак за капла на мотор\nЕто как да сложите огнен капак на каплата на мотора. Така ще бъде малко по-изпепеляващ...\nV3nD1 трудност: видян: 14284 коментари: 2\nТекст от дим\nСега ще ви покажа как да си направите текст от дим. Ако правите някаква спууки книга, ето ви идеалния ефект за заглавието.\nV3nD1 трудност: видян: 15182 коментари: 6


Пътници бутаха замръзнал самолет на писта в Сибир при минус 52 градуса\nБезпрецедентен инцидент при рекордно ниски температури на летището в красноярския град Игарка. 74-ма работници, които трябвало да летят на борда на самолет на авиокомпания "Катекавиа" помогнали с бутане машината да се подготви за полет. Шасито на самолета не искало да помръдне и буквално било залепнало на пистата, заради обичайния за края на ноември студ в района.\nКуриозният, но опасен случай бил заснет с телефон и за кратко време станал хит в интернет. Инцидентът е от ранните часове на 25 ноември в т.нар зона на вечния студ. След като аварията се разпространила като мълния, изявление даде представител на прокуратурата на Западен Сибир. Оксана Горбунова заяви, че след като в района на летището била измерена температура от минус 52 градуса, цялата спирачна система на въздушната машина, която била на стоянка близо до пистата, замръзнала. Самолетът по никакъв начин не е могло да се премести на отсечката за рулиране, дори с тласкач. Буксирът бил подпомогнат от човешка сила. Всички пасажери решили на своя глава да окажат подкрепление при опитите летателният апарат да бъде избутан до удобно за излитане място. Това своеволие от страна на работниците не е допустимо, защото при невнимание е имало вероятност да бъде наранена обшивката на самолетния корпус и крилете му, заяви говорителят на местната прокурорска служба.\nИ на видеото по-долу се вижда как няколко дузини руснаци бутат дружно чартърния самолет, който тежи близо 47 тона. Според разследването една от причините за "залепването" на самолета е, че авиокомпания "Катекавиа" е използвала неправилна смазка за шасито, чиито параметри не отговарят на студовете в крайния руски север. Според експертите самолетът е стоял на студа повече от 24 часа. Това допълнително утежнило ситуацията и не позволило на машината да помръдне от асфалта.\nВ момента се проверява дали са спазени правилата за безопасност на полетите. Очаква се да бъде изготвена и експертиза, която да потвърди адекватността на авиокомпанията, служителите на летището, както и екипажа на самолета. Очаква се да бъде порицана и опасната самоинициатива на пасажерите, които просто помогнали с бутане на замръзналия самолет и така довели куриозния случай до щастлив край.\nСамолетни билети София - Единбург


Децата на Китен също с принос за един по-зелен и красив курорт – Strandja News\nДецата на Китен също с принос за един по-зелен и красив курорт\nаприл 6, 2017 Дора Мунчева\nМалчуганите взеха участие в съвместна екоакция с горски служители. Освен горди с направеното, децата искрено се забавляваха и обещаха, че ще се грижат за фиданките.\nПо случай “ Седмицата на гората“ учениците от НУ “ Л.Каравелов“ съвместно с Държавно ловно стопанство „Ропотамо“ и Кметство Китен засадиха дръвчета в парка. Изключително интересна за тях се оказа и изнесената кратка беседа за природата и връзката между околната среда и живота на хората от зам.- директора на стопанството инж. Стамболиев.\nЗа добре свършената работа на малчуганите им бе организиран пикник от Кметство Китен, а служителите от ДЛС “ Ропотамо“ им подариха магнити с красиви горски пейзажи.\nНовини, Приморскогора, горски, дръвчета, фиданки\nУченици от Приморско подреждат Великденски базар\nЗадържаха мъж в Писменово с незаконен боен арсенал


Лайв на BASTARDOLOMEY и MARAUDES INC. и трибют на ARCTIC MONKEYS в "Live & Loud" тази седмица | WeRock.bg Новини\n1 дек 2015, 08:31 ч. 473 / 1 1\nНа 4 декември, петък, в новия софийски клуб "Live & Loud" ще се състои концерт на групите BASTARDOLOMEY и MARAUDES INC. Началото на събитието е в 22:00 ч., входът ще струва 7 лв. По-долу може да видите и постера.\nНа следващия ден, събота, 5 декември, THE ATOMIC ACTORS ще направят трибют ARCTIC MONKEYS. Началото е от 21:00 ч., като билетите за това шоу са напълно разпродадени. Поради големия интерес по-рано същата вечер, от 18:00 ч., ще бъде направен още един такъв лайв. Билетите за него са на същата цена като за основното събитие - 8 лв.\nBastardolomeyMaraudes Inc.The Atomic ActorsLive & Loud\nЯзе 1.12.2015 09:40:49 отговори + 0 – 1\nВходъГ? Можете да я оправите тази малка грешка... Този коментар има твърде много негативни оценки. Натиснете тук, за да го видите.


Сицилия е душата на Италия | Temaonline.bg\nСицилия е остров на природни красоти, история, противоречия и неизброими наслади – най-вече за очите и за небцето. Ако сте решили да се впуснете в едно вълнуващо приключение, то Сицилия е най-подходящото място.\nОткрай време местоположението на Сицилия е негова благословия и проклятие. Навремето островът е бил същинска райска градина на земята. През три цветущи периода – докато е под древногръцко, арабско и норманско владичество, Сицилия се превръща в съсредоточение на Средиземноморския регион. Но през своята дълга история е управлявана, обикновено зле, и от дошли отвън владетели.\nЗа добро обаче нейните някогашни завоеватели - древни гърци, римляни, вандали, картагенци, араби, нормани, французи, испанци, са оставили изключителни културни богатства, архитектурни забележителности, мозайки и разбира се кулинария, която в годините изгражда традиции и вкусове, на които човек може да се наслади само на острова.\nТъй като Eden Village Sikania Resort & SPA 4* е ситуиран в Южна Сицилия, локацията му е подходяща оправна точка към Агридженто и Скала дей Турки, Модика и Шикли, Сиракуза и Ното, Рагуза или малкото рибарско селце Мерзамени.\n"Животът е или дръзко приключение, или нищо" - Хелън Адамс Келър.\nОтделете един ден за Сиракуза и югоизтока, това определено е най-обаятелното кътче на острова. Не пропускайте разходка до катедралата на Сиракуза и поседнете на стъпалата й. Именно пред бароковата фасада на катедралата и по Пиаца дел Дуомо крачеше очарователната Моника Белучи в ролята на Малена в едноименния филм на Джузепе Торнаторе, докато войници, търговци, адвокати забравяха да дишат, вперили поглед в нея, цъкаха с език, а съпругите им ги плясваха зад врата и вкарваха в „правия път”.\nАко сте решили да се доверите на Екватор.бг срещу 720 лева на човек в двойна стая ще получите 8-дневна почивка на база All Inclusive Light в разположения на юг курорт Eden Village Sikania Resort & SPA 4*.\nЦените варират в зависимост от сезона.\nХотелският комплекс Eden Village Sikania Resort & SPA 4* е категорично най-търсеният хотел в Сицилия на български пазар, който вече 5 години се налага като №1 в съотношението си цена-качество.\nХотелът разполага с широка плажна ивица, оборудвана с всички удобства за плажуващите, в красив залив на брега на Средиземно море. Намира се на 18 км от град Ликата, и на 18 км от Гела.\nМакар че никой туристически справочник няма да ви го препоръча, ако искате да се докоснете до местните, отидете някоя сутрин на пазара за риба и зеленчуци в Ортиджа (стария град - остров Ortygia). Сергиите се зареждат на изгрев слънце и търговията върви до обяд. Въпреки че бургерите не са нито типично италиански, нито сицилиански, след 9 часа в „Borderi” правят най-добрите бургери на острова със впечатляващи размери.\nОбичате ли големия град, шума, и чара на хаоса, то столицата Палермо е точно за вас. Палермо може би е единственото място в света, където са оставили белег всички основни Средиземноморски цивилизации.\nСърцето на Палермо е белязано от бароковото кръстовище „Куатро Канти”, непосредствено до него се намира „Пиаца Претория” с „Фонтана на срама”, зад сградата на Общината е разположена църквата „Марторана”, където афрески, византийска мозайка и барок се сливат в хармоничен шедьовър. Една от най-необичайните и страховити забележителности на града са Катакомбите на капуцините, където се съхраняват останките на близо 8000 човека, а всяко тяло е в облеклото от своята епоха. Запомнящо е и посещение на най-големия пазар в Сицилия – Ла Вучирия, наподобяващ арабските пазари – ярък, жив спектакъл, пълен с викове.\nТагове: Сицилия остров Италия красота история душа


Отново колизия между влак и автомобил на прелез\nАвтор: Екип Burgas24.bg 12:20 / 09.08.2019 Коментари (0) 499\nПетдесет и една годишна жена отнела предимство на влака, пътуващ по линията Силистра - Самуил и се ударила в него, съобщиха от Областната дирекция на МВР в Силистра, предаде "24 часа". Произшествието е станало вчера около 16.00 часа на жп прелез край село Черник. Няма пострадали хора, нанесени са само материални щети.\nС автомобила си "Фолксваген" жената се опитала да пресече жп прелеза, без да спази предупредителната светлинна сигнализация и с предната част на колата се ударила в преминаващия влак. Екип на РСПБЗН в Дулово е изтеглил катастрофиралия автомобил и е разчистил мястото на произшествието.\nНа шофиращата е съставен акт.


След края на втората лятна занималня - вървим към устойчивост - Новини от Севлиево - вестник Росица\nНачалото изглеждаше неясно и дори невъзможно с всичките недотам изчистени предпоставки и изисквания около пандемията. Няма да крия, че въпреки очакванията на родителите отново да осмислим лятото на децата им, имахме сериозни колебания дали да поемем такава отговорност при новите обстоятелства. В същото време, в качеството си на родител, трябваше да осигуря адекватна грижа и за моето дете през ваканцията, докато възрастните в семейството сме на работа.\nСоциалната дистанция се отрази зле на всички, но най-вече на малките, тъй като те сега трупат опит в общуването и изграждат отношения помежду си. Точно те имаха най-силна нужда да са сред връстници и да играят приоритетно навън, събирайки слънце и трупайки сили и имунитет за зимата.\nОт напълно непознати деца в различна възраст и разнородни интереси, за малко повече от три месеца станахме общност. Направихме от децата екип, съумяхме да ги сплотим и да предизвикаме чувство за обща отговорност, мислене в групата и взаимопомощ. Станахме приятели и вече си липсваме.\nСедмиците се нижеха една по една, като с всяка следваща ние се учехме с децата. Те бяха нашият фокус и нашият мотив за всичките ни усилия да преминем през трудностите. Заради тях си заслужаваше да не позволим акцента да премине другаде. И да, разбира се, и заради позитивизма и неподправеното отношение, които се връщаха обратно към нас.\nТова лято занималнята на „Занимания за знания“ посетиха над четиридесет и пет деца, които идваха за различен период от време, а повечето – през цялото време. Свършихме доста работа под формата на игра. Отново разделяхме седмиците на акценти и понатрупахме обща култура на различни теми – история, човешкото тяло, светът, който ни заобикаля – флора и фауна, екология, рециклиране, традиции и обичаи, здравословно хранене, спорт, спортен дух и отборност, професиите в миналото, настоящето и бъдещето, емоциите и емоционалната интелигентност, възпитание и обноски, космос и Вселена, селото с домашната храна от градината и селскостопанските животни. Срещнахме децата с много лидери и ментори, от които децата да почерпят опит и да попият от тяхната енергия. Въпреки пандемията, успяхме да посетим Панорамата и Историческия музей в Плевен, ЕМО „Етър“ в Габрово, музеите и галериите в нашия град, направихме поход в планината, излет и пикник в гората, яздихме коне и проследихме цикъла на млякото от кравефермата до магазина.\nОтново наблегнахме на немския език и децата, които имаха възможност, посещаваха и тези занятия. Защо немски – заради редица възможности и потенциални ползи в бъдеще – безплатното образование в Германия и кариерното развитие тук, връзките, които можем да изградим с тази страна – безспорно най-мощната икономически европейска държава. Пък ако знаеш немски, какъв ли език от романската група ще ти се опре?!\nБлагодарни сме за отношенията и, смея да кажа, приятелствата със семействата на нашите деца – благодаря ви, че ни гласувахте доверие, благодаря ви, че ни поверихте най-скъпото си. Признателни сме за подкрепата, която получаваме и не мога да не спомена, че ние изцяло разчитахме на вас – СУ “Васил Левски”, Исторически музей – Севлиево, „М-Прес“ ООД и „Стелит 1“ ЕООД. Благодаря!\nЕтикети: децалятна занималня


Весeлин Топалов би световния шампион в губеща позиция | Клуб 'Z'\nВремето на норвежеца Магнус Карлсен изтече, българинът бе с черните фигури и пешка по-малко\n17.06.2015, 12:28 ч.\nВеселин Топалов победи с черните фигури световния шампион по шахмат Магнус Карлсен (Норвегия) в първия кръг на супертурнира в Ставангер. Партията бе изключително драматична и завърши много след останалите.\n40-годишният русенец защитаваше майсторски позиция с пешка по-малко срещу представителя на домакините и фаворит №1. Времето на световния шампион след 60-ия ход изтече, а това в шахмата е цайтнот и победа за противника - в случая Топалов. Оказа се, че Магнус Карлсен се заблудил, че ще получи допълнително време след 60-ия ход. Така той допусна поражение в абсолютно печеливша позиция.\nНорвежецът в никакъв случай нямаше да загуби, но тръгна да търси победата и явно се отнесе.\nВъв втория кръг Топалов ще играе с белите фигури срещу Хикару Накамура (САЩ). В надпреварата участват десет водещи играчи, които ще определят първенеца след изиграването на девет кръга по системата всеки срещу всеки. Наградният фонд е 300 000 долара, победителят ще получи 75 хиляди.


SMART STORE - Motorola E7 Power кейс Златни цветя -\nMotorola E7 Power кейс Златни цветя\nКейс за Motorola E7 Power Златни цветя е изработен от плътни силиконови страни и пластмасов гръб , предпазващ телефона от счупване при изпускане . Кейс за Motorola E7 Power. Гръбче с уникален дизайн за твоят Motorola E7 Power. Изящен цветен дизайн и отлична защита. Ние от Smart Store се стремим да покрием широка гама от кейсове, от които да откриете вашия стил за всички актуални модели на телефони и да предложим максимална защита на вашият телефон, с качествено изработено гръбче. Поръчайте онлайн и получете в наш магазин или безплатно до офисите на Спиди, възползвайте се сега и поръчайте кейс на цена само от 12.90лв\nКейс за Motorola E7 Power Винтидж е изработен от плътни силиконови страни и пластмасов гръб , предпазващ телефона от счупване при изпускане . Кейс за Motorola E7 Power. Гръбче с уникале..\nЕтикети:кейс, за, Motorola, E7, Power, Златни цветя, Motorola, E7, Power, Златни цветя, кейс, калъфче, Motorola, E7, Power


Онлайн вестник Струма - Общество - Една от пияните благоевградски ученички, колабирали на онлайн урок, е с коронавирус\n08 март 2021 09:03\t2 коментара 7956 прочита\nУченичката от Благоевград, която беше приета в болница след като пи алкохол до припадък по време на онлайн урок, е с коронавирус. В началото на седмицата тя бе приета в болница “Пирогов”. Момичето е в общо добро състояние, но е под лекарско наблюдение, тъй като се оказа заразено с COVID-19\nПо случая с пияните ученички e назначена проверка от Регионалното управление на образованието в Благоевград, както и от отдел “Закрила на детето”.\nКъм момента няма наказани преподаватели във връзка с инцидента.\nОт образователния инспекторат в Благоевград са поискали доклади от директорите и класните ръководители на училищата, в които двете момичета се обучават.\nДвете шестокласнички си организираха алкохолно парти рано сутринта във вторник, когато трябвало да бъдат в онлайн час. Похвалиха се и с пост в социалните мрежи.\nЕдното момиче беше намерено в безпомощно състояние от майка си в апартамента, където двете деца употребили алкохол. Съсед открил другата ученичка в асансьора, също в тежко състояние. След инцидента са проведени разговори със семействата на момичетата. Няма информация пълнолетен да им е дал алкохола.\n“Ние издадохме заповед със задължителни предписания, като тук идеята е в посока превантивност. Изискали сме педагогическия съвет и на двете училища да разгледа и набележи мерки и за една превенция по отношение употребата на било то цигари, било то алкохол”, каза Методи Попов от РУО – Благоевград.\nВъзрастовата граница на децата, употребяващи алкохол, рязко спада през последните години. Това показват наблюденията на експертите от Общинския съвет по наркотични вещества в града.\n“Да кажем в пети – шести клас вече има деца с опит – това показва една огромна празнина в тези деца, това показва, че те не могат да контактуват помежду си, това показва, че те са отегчени от начина на живот, който водят и търсят нещо ново, търсят други преживявания, които си мислят, че по този начин ще ги намерят”, казва председателят на Областния съвет по наркотични вещества в Благоевград Магдалена Рахова,пред БНТ.\nС двете момичета и техните семейства ще работят специалисти от отдел “Закрила на детето”. От двете училища, в които се обучават момичетата, отказаха да коментират случая.\n08 Март 2021 11:26 | 1977\nТакова нещо имаше и по комунизма особено още преди училищна възраст много употребявахме по капачка коняк, който имаше в всяка къща. Вече към първи втори клас почваше, бирата и шампанското .Но разбира се Ракия и други такива неща не се употребяваха. Цигари също преди първи клас. Това явление е вечно въпроса е, че сега и алкохола е разнообразен и най вече има наркотици. Защоъо пият децата? Защото пие мама, пие тате, пие бате любопитно е. Драматичното пиене почва вече след женитба, работа, поява на деца изневери.\n09 Март 2021 00:23 | do 1977\nti ne si normalen, hah


Дневен хороскоп за зодия Рак - 24 Април 2019 година -\nДневен хороскоп - Рак - 24.04.2019 - Действайте честно\nНасочете творческата си енергия в полезна за вас и околните работа, погрижете се за семейството и близките си. Категоричната сполука през този ден е валидна за професионалния и финансовия сектори, и ще зарадва онези Раци, които не си служат с подлости и измами.\nПо две причини е във ваш интерес е да действате честно. Първо, за да сте спокойни, че няма да има проблеми, и второ – за да спечелите. Денят е много подходящ за нови делови начинания. Това, което се започне днес най-вероятно ще завърши успешно и няма да ви струва значителни усилия. Донякъде това важи и за отношенията ви в личен план, където още малко инициативност ще ви се отрази много добре. Ще имате възможност да покажете своята добродетелност и благородно сърце.\nВъпреки всичко и всички, днес може да се чувствате не толкова прекрасно, колкото би ви се искало, току ще се появяват разни недовършени домашни нещица. Опитайте се да гледате по-бодро на света. Дайте си време за почивка, не се опитвайте точно днес да свършите всичко. Разберете още сега какво е подготвила съдбата за вас в личен и любовен план. Не се колебайте да прочетете вашият личен годишен хороскоп според датата на раждане за 2019 година или вашият личен любовен хороскоп според датата на раждане за 2019 година. Разкрийте тайните на зодиака и бъдете винаги една крачка пред всички останали!


Финансовият надзор е поискал данни за акционерите в небанковите компании - Бизнес - Дневник\n19:41, 04 авг 10 , 1584\nНовото ръководство на КФН ще работи при пълна прозрачност, обяви председателят на надзора Стоян Мавродиев. Отляво надясно членовете на комисията - Борислав Богоев, застрахователен надзор, Антония Гинева, защита на потребителите, Стоян Мавродиев, Димана Ранкова - инвестиционен надзор и Ангел Джалъзов, контрол на пенсионното осигуряване.\nЯсната собственост в небанковите финансови компании скоро трябва да стане факт. Комисията за финансов надзор (КФН), която следи дейността им, вчера е приела документ, който ги задължава да обявят всичките си акционери до физически лица, които притежават поне 5 на сто от капитала, съобщи новият председател Стоян Мавродиев.\nТова засяга застрахователи, частните пенсионни дружества, здравните фондове, инвестиционните посредници, управляващите дружества и регулираните пазари на ценни книжа – у нас това е само Българската фондова борса.\nЗадължението за разкриване на акционерите е част от приетите в края на май промени в Закона за КФН. Там се предвижда срокът за обявяване на акционерите да е до началото на септември, три месеца след обнародването на текста.\nМавродиев не пожела да уточни какъв срок са дали на компаниите да обявят собствениците си, но добави, че това ще се случи възможно най-скоро.\nОще при приемането на промените в бранша бяха малко скептични как ще се осъществява реалният контрол, тъй като е възможно свързани помежду си акционери да притежават малко под 5 на сто – така те няма да го обявят, но реално могат да контролират по-голям дял. Като друг пропуск тогава беше посочено, че липсва изискване за обявяване до действителен собственик на капиталите в публичните дружества.\nВ момента те са длъжни периодично да публикуват притежателите на поне 5% от акциите, но това се отнася за директните акционери. Тоест няма информация кой точно стои зад фирми акционери, особено ако офшорни компании държат дял.\nОт ръководството на КФН съобщиха също, че продължават да работят по проекта за промени, които трябва да извадят фондовата борса от депресия. До септември се очакват коментарите и предложенията на браншовите организации по него. Това е срокът, до който надзорът ще излезе с предложения за развитие на целия небанков сектор.\nПо материала работи и Чавдар Първанов\nРейтинг: 374 02:32, 05 авг 10 Неутрално\nСилно се съмнявам във волята на новото ръководство да наложи тези промени. прозрачността не е отличителна на българския капиталов пазар. неговото изсветляване трудно ще бъде подкрепено от водещите небанкови финансови институции и маркет-мейкъри. Единствените печеливши ще бъдат дребните инвеститори и професионалните играчи на пазара. В графата "професионални" не включвам инвестиционните посредници тъй като тяхната етика и професионални стандарти драстично се разминават глобалните стандарти и най-вече добри практики, успех на реформатори но най-вероятно ни очаква поредния спектакъл от многологията "Гарван, гарвану око не вади"!


Начало › Бебешки колички & Аксесоари › Летни колички › Lorelli Бебешка количка 2 в 1 FOXY Set BEIGE&ROSE PRINCESS 2017\nLorelli Бебешка количка 2 в 1 FOXY Set BEIGE&ROSE PRINCESS 2017\nКоличка Foxy Set със столче за кола, покривало за крачета и чанта е за деца над 6 месеца с тегло до 15 кг.\nПоръчай за 90.00лв. + Купете Lorelli Бебешка количка 2 в 1 FOXY Set BEIGE&ROSE PRINCESS 2017 или друг продукт от нашата промоционална секция за да получите безплатна доставка.\nБебешка количка 2в1 Bertoni Lorelli Foxy Set - хитрият избор за безупречни разходки още от раждането....\nБебешка количка Фокси е ярка звезда в небосвода на марката Бертони Лорели. Още щом я зърнат, съвременните родители вече са сигурни, че това е най-атрактивният модел, който могат да притежават, при това на достъпна цена. Тя е изключително лека и удобна лятна количка, с която разходите под жаркото слънце ще са истинско удоволствие. А благодарение на многопозиционната облегалка и големия сенник, Foxy Bertoni Lorelli ще подари на Вашия наследник необходимия комфорт и сладка дрямка спред природата. Лятната седалка като цяло е подходяща за използване след навършване на 6 месечна възраст (по Ваш избор може да се използва и за по-рано) на малчуганите или времето, когато те активно желаят да общуват и са любопитни към всичко около себе си. Но благодарение на включената в комплекта на количката кошница за кола бебешката количка може да бъде използвана от раждането на детето като удобна система за пътуване, която ще бъде от полза на всички млади родители. Столчето за кола може да бъде монтирано върху шасито на количката свободно и с лице към Вас, така че в първите месеци, когато детето има нужда да чувства Вашето присъствие, Вие да имате винаги контакт с него. А монтажа е изключително опростен и става за секунди директно от колата и обратно в нея, без да будите детето и без да му създавате никакъв дискомфорт.\nТова, което веднага се забелязва във Foxy Bertoni Lorelli е и регулируемата поставка за крачета и табличката, която замества предпазния борд. Неслучайно обръщаме внимание на тези така важни детайли, с регулирането на поставката за крачета сънят е още по-сладък, а табличката е тази, която дава възможност на родителите да поставят дребни играчки, шише и дори купичка с храна и по-лесно да нахранят детето или то самото да се занимава, докато се разхождате заедно. Има такова отделение и на дръжката, което пък е специален комплимент към Вас и Вашите лични нужди. Сгъването става само с една ръка, лесно, бързо, удобно и не на последно място до мноооого компактни размери, а големият кош за аксесоари ще впечатли всяка мама или всеки татко, които си падат по пазаруването и включената в комплекта чанта не им стига. В сета и е включено и удобно покривало за крачета, което освен, че ще донесе топлина на детето, ще го предпази от вятър и от лек дъжд.\nХарактеристики и предимства на количка 2в1 Foxy, Set Bertoni Lorelli:\nПодходяща е за деца от раждането и с тегло до 15 кг тегло;\nМногопозиционна облегалка, която се регулира в няколко позиции до хоризонтално положение на седящата част;\nГолям, сгъваем сенник с допълнителна секция и прозорче;\nСетът включва и столче за кола от възрастова група 0+, която е за деца от 0 до 13 кг, одобрено за използване в автомобил;\nГолям кош за пазаруване и покривало за крачета в комплекта;


Каракачанов: Проектът за придобиване на нов тип бойна бронирана машина за Сухопътните войски не е прекратен : ABCNews\nПроектът за придобиване на нов тип бойна бронирана машина за Сухопътните войски не е прекратен. Предложил съм стартираната процедура да бъде прекратена от Министерския съвет, защото двете фирми, които останаха на финала, са посочили цени, по-високи от сумата, която ни е гласувал българският парламент“. Това каза министърът на отбраната Красимир Каракачанов днес, 4 март, в отговор на журналистически въпроси след годишната конференция на началника на отбраната. „Пред мен имаше две алтернативи. Едната - да поискаме от парламента да увеличи предложените финансови средства за реализацията на проекта, което аз смятам за нецелесъобразно не само заради Ковид пандемията. Считам, че при подходящи условия може да се впишем в гласуваните вече финансови средства, ако променим някои от изискванията на техническото задание“, поясни министърът на отбраната. „Вторият вариант е да се проучат възможностите на българския военно-промишлен комплекс. Възложил съм на търговско дружество ТЕРЕМ, което е структура на Министерството на отбраната, да изготви доклад за възможностите бронираните машини да бъдат изградени на базата и с усилията на българския военно-промишлен комплекс. Когато този доклад е готов, ще може да се ориентираме какъв да е подходът. Ние ще подготвим цялата експертиза“, разясни министър Каракачанов. Той отбеляза, че на този етап не е редно да се прибързва и предстои решението за реализацията на проекта да бъде взето от следващото правителство.\n„Знаете проблемите с осигуряването на армията в миналото, респективно на Военновъздушните сили, но политическото и военното ръководство през последните години постигна много“, заяви и началникът на отбраната адмирал Емил Ефтимов. Tой отчете, че има проблеми и със състоянието на учебната авиация, но увери, че се работи и увеличаването на броя на изправните учебни самолети е на финален етап. Сред постигнатите успехи от ръководството на Министерството на отбраната началникът на отбраната акцентира върху ремонта на изтребители МиГ-29, ремонта и модернизацията на Су-25, както и сключения договор за нов тип боен самолет F-16.\nНа въпрос за броя на заболелите военнослужещи от Ковид-19 министър Каракачанов посочи, че заболяването е засегнало 2% от личния състав на Българската армия. „Като цяло ситуацията е под контрол. Ако направим сравнение с общия брой на заболелите български граждани, този процент е значително по-нисък. Това се дължи на личната дисциплина, която един военнослужещ има“, каза министърът на отбраната. Той благодари на медиците от ВМА и от военните болници в страната, които са на първа линия в борбата с пандемията и лекуват не само военнослужещите, но и голяма част от заболелите граждани. „Ние мобилизирахме и военнослужещите, които имат медицинска подготовка, за да облекчат труда на лекарите и на медицинския състав във военните болници. Благодаря и на тях, защото ние им вменихме допълнително задължение, което те изпълниха с достойнство“, заяви министър Каракачанов.\n„Най-важното, заложено в План 2026, е реорганизирането на командната структура на Българската армия“, каза началникът на отбраната адмирал Ефтимов в отговор на журналистически въпрос. „Стремим се да въведем командвания за всяка мисия и операция, за да може на военното и политическото ръководство да бъде представен най-добър вариант за използването на Въоръжените сили в случай на криза, който да отговаря на обстановката, действията и синхронизирането с механизмите на колективната отбрана, за да се спести и ресурс“, коментира адмирал Ефтимов.\nСухопътните войски Красимир Каракачанов бойна машина\nКрасимир Каракачанов: ВМРО изпълни по-голямата част от обещанията си\nКрасимир Каракачанов: Нашите приоритети са доходи, семейство, сигурност\nКаракачанов: ВМРО е основната политическа формация, която представлява патриотичните избиратели\nВече са ясни водачите на листите на ВМРО. Тръгват с лозунга България над всичко!\nБивш водещ на Нова тв и хора от БСП в листите на ВМРО


НАМЕРИХА ОБЕСЕН ПЕДОФИЛ В ЗАТВОРА В ПЛОВДИВ - НДТ, Добрич, България\nНАМЕРИХА ОБЕСЕН ПЕДОФИЛ В ЗАТВОРА В ПЛОВДИВ\n2018-05-06 @ 18:44 EEST\nТруп на затворник е втрещил всички в зандана в Пловдив. Осман, който лежи за педофилия е бил намерен обесен в миачното помещение в затворническата кухня, съобщиха з БЛИЦ източници на разследването. По непотвърдена информация Осман е на около 40 години. Имал е афинитет към сексуални мераци към малки деца.\nТова не е първата присъа, която излежава за такова престъпление. Той е бил мияч в затвора и именно там, е решил да сложи край на живота си Бил е намерен от Георги - Зомбито. Все още няма яснота, какво е провокирало педофила към фаталната крачка. Наши източници съобщиха, че вероятно е бил тормозен от други затворници и затова е посегнал на живота си.\nТруп на затворник е втрещил всички в зандана в Пловдив. Осман, който лежи за педофилия е бил намерен обесен в миачното помещение в затворническата кухня, съобщиха з БЛИЦ източници на разследването. По непотвърдена информация Осман е на около 40 години. Имал е афинитет към сексуални мераци към малки деца. Това не е първата присъа, която излежава за такова престъпление. Той е бил мияч в затвора и именно там, е решил да сложи край на живота си Бил е намерен от Георги - Зомбито. Все още няма яснота, какво е провокирало педофила към фаталната крачка. Наши източници съобщиха, че вероятно е бил тормозен от други затворници и затова е посегнал на живота си.\nПрочети повече в Blitz.bg: https://www.blitz.bg/obshtestvo/regioni/prvo-i-ekskluzivno-v-blits-smrazyavashcha-gledka-v-zatvora-v-plovdiv-chuvat-se-pistsi_news598406.html


Тодор Христов: Литературността\nВ книгата са представени теориите на литературността, разработвани в рамките на руския формализъм, структурализма и семиотиката. В края на 60-те години тези теории изпадат в криза, от която се оформят два основни изхода – изоставянето на въпроса за литературността и опит той да бъде освободен от есенциализма чрез интерпретирането му като въпрос за режимите и степените на литературност. Тези две стратегии са анализирани в контекста на немския структурализъм, стилистиката, теориите на фикционалността, литературните родове, постструктурализма, аналитичната философия, литературната антропология, новия прагматизъм, културните изследвания и критическата теория.\nКнигата прави опит за разглеждане на въпроса за литературността като въпрос, убягващ на класификациите на философската метафизика (може би неслучайно кризата на въпроса "Що е литература?" съвпада с кризата на метафизическата традиция). Тодор Христов търси отговор в противопоставянето между формализираното философско питане за литературата и действителния опит с нея, нейното "правене".\nизточник: издателство Алтера


Учителят и Ученикът – feelvarna\nОчакване, нетърпение, недоверие, жажда, любопитство, дяволитост, обожание, досада…..толкова много емоции в детските очи само от една снимка на първия учебен ден в една класна стая.\nИ от техния Учител, първи Учител, зависи какво ще се случи от тук насетне. В неговите ръце е поверено тяхното първо докосване със знанието, с обучението, с израстването. От него зависи как ще се трансформират тези детски погледи през следващите дни, седмици, месеци, година.\nДали ще ги грабне, заинтригува, увлече?\nДали ще осъществи контакт с всяко едно дете?\nДали и как ще докосне душата и сърцето на всяко едно дете?\nКак ще се развият взаимоотношенията учител – ученик?\nКолко време ще отнеме трансформацията на детето в ученик?\nЗащото, не се лъжете! Учителят не е само човекът, който ще научи детето на четмо и писмо. Който ще си предаде урока и с това задълженията и отговорностите му ще приключат.\nТой е много повече. В неговите ръце е властта, но и отговорността, и задълженията, и удоволствието, и радостта, и удовлетворението да изгради правилните взаимоотношения с всяко дете от неговия клас. А те не са едно или две. И те не са еднакви. И те се променят на всеки 4 години. Даже, всяка година, защото растат. И всяко поколение е различно и специфично. И задачата им е много, много трудна и отговорна.\nЗащото детето е чиста душа и скрити емоции, разум и интелект, енергия и креативност. И ако Учителят не съумее да изгради връзка с Ученика, ако детето не усети този човек с душата и сърцето си, то тогава това дете се чувства несигурно в новата среда, група. И тогава Учителят губи – губи вниманието, губи погледа, губи доверието. Губи дисциплината и послушанието. Губи позицията си на педагог и авторитет.\nА Ученикът? Ами детето развива своята креативност в неподходяща за учебната среда посока. И тази креативност е индивидуална – зависи от детето, от възпитанието, от семейната среда, от примера, от поколението, от интелекта…..от всичко. Това е дете. Може да варира от ходене на ръце зад гърба на Учителя, до решаване на задачи, изписани върху дрешката му. Правилно решени задачи!\n“Очите са прозорец към душата!” – клише, но вярно! А детската душа е чиста и необятна.\nСкъпи Учители и родители, нека не подценяваме първата и втора среща с децата! Нека не подценяваме детската душа! Всеки от нас има своята роля в живота на всяко дете, което срещне. Дори да не е неговото, дори да е на улицата за момент!\nПърви учебен ден, първа среща, първи клас – изпит за тях, но и изпит за нас!\nДетските очи – нека не губим този изпит!\nОт Katya |2019-09-24T15:05:38+02:0024/09/2019|Вдъхновение|0 Коментара